  Майя Бывальцева Удмуртиысь Сергей Ардашев егитъёс пӧлын куасэн бызьылонъя Россилэн первенствояз эркын амалэн нимаз бызьылонын вормиз, ӵошатсконъёс Сыктывкарын ортчо. Со сярысь ивортэ Россиысь Куасэн бызьылонъя федерацилэн пресс-службаез. 10 иськемез 23 минут 32 секундскын ортчыса, Балезиноысь спортсмен Пермь шаерысь Павел Соловьёвез 11 секундлы азьпалтӥз. Дас кужмоосыз пӧлы Удмуртиысь эшшо кыкез спортсменъёс шедизы — Денис Филимонов но Илья Курбатов 8-тӥ но 9-тӥ интыосты басьтӥзы. Ватсалом, ӵошатсконъёслэн нырысетӥ нуналазы Ардашев спринтын вормиз. Тегъёс: Спорт Балезино Удмуртия Россия куас  